Helloween

Helloween (הֶלווין, שילוב של המילים "גיהנום" ו"ליל כל הקדושים" באנגלית) היא להקת פאוור מטאל גרמנית מפורסמת. נמנית עם מייסדות זרם הפאוור מטאל. הדלעת הכתומה של ליל כל הקדושים, אשר חרוט עליה פרצוף, מהווה את סמלה של הלהקה, וחוזרת על עצמה בכל אלבומיה בצורות שונות. בשנת 1984 חתמה להקת Helloween על עסקה עם חברת התקליטים "נויז רקורדס". בשנת 1985 הקליטה את תקליטה הראשון, מיני-אלבום שהכיל 5 רצועות שמע. לאחר הצלחת ה-EP, במהלך אותה שנה יצא אלבומם המלא הראשון Walls of Jericho ("חומות יריחו"). מבחינה מוזיקלית, האלבום מאופיין בסגנון ת'רש/הבי, דהיינו מאוד מהיר וטכני, עם דגש חזק על הכלים ועל סולואים של גיטרה חשמלית. יחד עם זאת, בניגוד מוחלט ללהקות ת'רש אחרות, אשר הזניחו לחלוטין את השירה, זמר הלהקה, המוזיקאי המוערך קאיי האנסן (אשר היה גם הגיטריסט והמלחין), שר בקול גבוה, מלודי ומלא רגש. יש הטוענים כי האלבום "חומות יריחו" הוא אלבום אנטישמי, הן בשל עטיפתו, המציגה מפלצת, שיש הטוענים כי היא מייצגת את בני ישראל, והן בשל השיר Judas אשר נכתב והולחן על ידי האנסן, ואשר מתאר את היהודים רודפי הבצע משתלטים על הכלכלה העולמית, אך טענות אלו לא קיבלו בסיס מעולם והוכחשו בידי חברי הלהקה שטענו שמדובר ביהודה איש קריות הבוגד מבין מאמיני ישו אשר גרם למותו. במהלך מסע ההופעות לאחר השקת האלבום התגלו קשיים אצל הגיטריסט והווקאליסט קאי האנסן (Kai Hansen) לנגן ולשיר באותו הזמן על כן החלה הלהקה בחיפושים אחר סולן חדש ללהקה. הסינגל "ג'ודאס" שהוקלט ב-1986 הוקלט כשקאי עוד תיפקד כנגן וכסולן, אך האלבום הבא "Keeper of the Seven Keys, Part 1" ("שומר שבעת המפתחות") הוקלט ב-1987 כבר עם סולן חדש, מייקל קיסקה (Michael Kiske). "שומר שבעת המפתחות" מהווה תפנית בסגנון של Helloween, מכיוון טכני וכבד של ת'רש לכיוון הרבה יותר עדין ומלודי של פאוור מטאל. למעשה, האלבום "שומר שבעת המפתחות" של Helloween נחשב לאלבום הפאוור מטאל הראשון בעולם. אלבום זה קיבע את מעמדה של Helloween כלהקת ההבי מטאל הפופולרית באירופה. ב-1988 השיקה הלהקה את החלק השני של האלבום שנחל הצלחה מסחררת וגרף שבחים רבים אף יותר מהראשון אך במהלך מסע ההופעות של אלבום זה פרש קאי הנסון מההרכב עקב סכסוך עם חברת התקליטים וקשיים בניהול אורח חיים של מסעות הופעות. הנסן המשיך בקריירה גם לאחר עזיבתו את הלהקה, והקים את להקת הפאוור/הבי גמה ריי, אשר לא התרחקה בסגנונה מ-Helloween וזכתה אף היא להערכה רבה ולהצלחה מסחרית. שני האלבומים הבאים גרמו ללהקה לאבד את רוב מעריצי ההארדקור שלה עקב השפעות הפופ שנשמעו בו - האלבום "Pink Bubbles Go Ape", שהושק ב-1991, נחל כישלון צורב וגרף ביקורת נוקבת והאלבום "Chameleon", שהושק ב-1993. אולם, ההרכב הציל את כבודו עם השקתו של אלבומם השישי, "Master of the Rings" בשנת 1994, שנחל הצלחה. במהלך מסע ההופעות לאחר השקת האלבום "קמיליאון" נפל המתופף, אינגו שביכטנברג (Ingo Schwichtenberg), מחברי ההרכב המקוריים למשכב עקב בעיות אישיות וסיבוכים כתוצאה משימוש בסמים מה שאילץ אותו לקחת פסק זמן מהלהקה. בשנת 1995 התאבד לבסוף שביכטנברג מאחר שמעולם לא הצליח להבריא מחוליו מה שזעזע את חברי ההרכב וחבריו לשעבר. לזכרו של שביכטנברג הוציאה הלהקה את אלבומה "The Time of the Oath" ("עת השבועה"), אלבום שביסס מחדש את מעמדם כאחת מלהקות המטאל הפופולריות באירופה. אנדריאס "אנדי" דריס (Andreas "Andi" Deris), סולן. מייקל "וייקי" וייקאת (Michael "Weiki" Weikath), גיטרה חשמלית, ממייסדי הלהקה. סאשה גרטנר (Sascha Gerstner), גיטרה חשמלית. מרקוס גרוסקופף (Markus Grosskopf), גיטרה בס, ממייסדי הלהקה. דניאל "דני" לובל (Daniel "Dani" Loeble), תופים. קאי הנסן (Kai Hansen), גיטריסט וסולן. ממייסדי הלהקה. מייקל "מיקי" קיסקה (Michael "Michi" Kiske), סולן. רולנד גראפוב (Roland Grapow), גיטריסט. אינגו שביכטנברג (Ingo Swichtenberg), מתופף, ממייסדי הלהקה. אולריך "אולי" קוש (Ulrich "Uli" Kusch), מתופף. מארק קרוס (Mark Cross), מתופף. סטפן שווארצמאן (Stefan Schwarzmann), מתופף. 1985 Helloween (מיני-אלבום) 1985 Walls Of Jericho 1986 Judas (מיני אלבום) 1987 Keeper Of The Seven Keys Part 1 1988 Keeper Of The Seven Keys Part 2 1991 Pink Bubbles Go Ape 1993 Chameleon 1994 Master Of The Rings 1996 The Time Of The Oath 1998 Better Than Raw 1999 Metal Jukebox 2000 The Dark Ride 2003 Rabbit Don't Come Easy 2005 Keeper Of The Seven Keys - The Legacy 2007 Gambling With The Devil 2009 Unarmed (best of 25th anniversary) 2010 Seven Sinners 2013 Straight Out of Hell 2015 My God-Given Right 2021 Helloween 1989 Live In The UK 1996 High Live 2007 Live in Sao Paulo הופעה בסאו פאולו, ברזיל. אתר האינטרנט הרשמי של Helloween Helloween, ברשת החברתית פייסבוק Helloween, ברשת החברתית אקס (טוויטר) Helloween, ברשת החברתית אינסטגרם Helloween, סרטונים בערוץ היוטיוב Helloween, סרטונים באתר Vimeo Helloween, במסד הנתונים הקולנועיים IMDb (באנגלית) Helloween, באתר אפל מיוזיק (באנגלית) Helloween, באתר ספוטיפיי Helloween, באתר סאונדקלאוד (באנגלית) Helloween, באתר Last.fm (באנגלית) Helloween, באתר AllMusic (באנגלית) Helloween, באתר MusicBrainz (באנגלית) Helloween, להקה באתר Encyclopedia Metallum (באנגלית) Helloween, באתר דיזר Helloween, באתר Discogs (באנגלית) Helloween, באתר Songkick (באנגלית) Helloween, באתר Genius Helloween, באתר SecondHandSongs Helloween, באתר בנדקמפ Helloween, באתר בילבורד (באנגלית) Helloween, באתר טיידל (באנגלית) Helloween, באתר אמזון מיוזיק ר' פוליטיקה במטאל #Helloween וחומות יריחו